
PËR KOMPENSIMIN E VLERËS SË TAKSËS SË BIZNESIT TË VOGËL, TË PËRDORUR PËR RIMBURSIMIN E PAJISJEVE FISKALE DHE TAKSIMETRAVE, PËR 6 BASHKI DHE 13 KOMUNA

[bookmark: OLE_LINK1][bookmark: OLE_LINK2]Në mbështetje të nenit 100 të Kushtetutës dhe të neneve 13 e 15 të ligjit nr. 10 487, datë 5.12.2011 “Për buxhetin e vitit 2012”, me propozimin e Ministrit të Financave, Këshilli i Ministrave

VENDOSI:

1. Kompensimin e vlerës së taksës së biznesit të vogël, të përdorur për rimbursimin e pajisjeve fiskale dhe taksimetrave, për njësitë e qeverisjes vendore, për 6 bashki dhe 13 komuna, sipas lidhjes nr. 1, që i bashkëlidhet këtij vendimi dhe është pjesë përbërëse e tij.
 2. Ky fond, në vlerën 22 129 235 (njëzet e dy milionë e njëqind e njëzet e nëntë mijë e dyqind e tridhjetë e pesë) lekë, të përballohet nga fondi i kontingjencës, i miratuar në buxhetin e vitit 2012. 

3. Ngarkohen Ministria e Financave dhe njësitë e qeverisjes vendore për zbatimin e këtij vendimi.
Ky vendim hyn në fuqi menjëherë.

